সুলেখা তালওয়ালকর

সুলেখা তালওয়ালকর হলেন একজন ভারতে কাজ করা মারাঠি চলচ্চিত্র, টেলিভিশন এবং মঞ্চ অভিনেত্রী। মুম্বইয়ের মাটুঙ্গাে রামনারায়ণ রুইয়া কলেজে অধ্যয়নকালে সুলেখা তালওয়ালকর তাঁর অভিনয় জীবনে প্রবেশ করেছিলেন। তিনি নাট্যওয়ালে নামক নাট্যদলটির অংশ ছিলেন; যেখানে তিনি তাঁর প্রথম বাণিজ্যিক নাটক সাতচ্য আত ঘারাত-এ অভিনয় করেছিলেন। পরে ২০০৪ সালে, একই নামের একই রকম গল্পের ওপর ভিত্তি করে একটি চলচ্চিত্র নির্মাণ করা হয়েছিল। জি টিভিতে প্রচারিত টেলিভিশন ধারাবাহিক তেরি ভি চুপ মেরি ভি চুপ-এ অভিনয়ের মাধ্যমে তিনি টেলিভিশন জগতে পদার্পণ করেছেন। পরে তিনি অধিকারী ব্রাদার্সের প্রযোজনায় নির্মিত বিভিন্ন হিন্দি টেলিভিশন ধারাবাহিকে অভিনয় করেছিলেন। ১৯৯৯ সালে, তিনি মহেশ মাঞ্জরেকর দ্বারা পরিচালিত মারাঠি চলচ্চিত্র আই-এ শেফালি যাদব-এর চরিত্রে অভিনয় করেছিলেন। সুলেখা তালওয়ালকর অবন্তিকা এবং অসম্ভব-এর মতো জনপ্রিয় মারাঠি টেলিভিশন ধারাবাহিকে বিভিন্ন চরিত্রে অভিনয় করেছিলেন। ২০০৭ সালে, তিনি চন্দ্রকান্ত কুলকার্নী দ্বারা পরিচালিত চলচ্চিত্রে অভিনয় করেছিলেন। ২০০৮ সালে তিনি মাজিয়াত নামে একটি চলচ্চিত্রে অভিনয় করেছিলেন, যার কাহিনী ১৯৯৮ সালে মুক্তিপ্রাপ্ত ইংরেজি চলচ্চিত্র স্টেপমম থেকে আংশিকভাবে গ্রহণ করা হয়েছিল। এই চলচ্চিত্রে তালওয়ালকর শশাঙ্কের (এই চরিত্রে শচীন খেড়েকর অভিনয় করেছিলেন) দ্বিতীয় স্ত্রী-এর চরিত্রে অভিনয় করেছিলেন। শশাঙ্ক (এই চরিত্রে মৃণাল কুলকার্নী অভিনয় করেছিলেন) এর আগে অস্মিতাকে বিবাহ করেছিল এবং তাদের দুটি সন্তানও রয়েছে। ২০০৯ সালে তিনি শ্যামচে ভাদিল নামক চলচ্চিত্রের কেন্দ্রীয় চরিত্রে অভিনয় করেছিলেন। এই চলচ্চিত্রটি প্রজন্মের ব্যবধান এবং একজনের বৃদ্ধ বাবা মার যত্ন নেওয়ার বিষয়টি নিয়ে নির্মাণ করা হয়েছিল। এই চলচ্চিত্রে সন্দীপ কুলকার্নী তাঁর স্বামীর চরিত্রে অভিনয় করেছেন এবং তাঁর শ্বশুরবাড়ির ব্যক্তিবর্গের চরিত্রে অভিনয় করেছেন রমেশ দেব এবং আশালতা ওয়াবগাঁওকর। ২০১২ সালে তিনি শ্যামচে ভাদিল নামক একটি চলচ্চিত্রে তিনি অভিনয় করেছেন; যেখানে তাকে লীনা নামক কেন্দ্রীয় চরিত্রে অভিনয় করতে দেখা গিয়েছে। সে একজন কূটবুদ্ধিসম্পন্ন স্ত্রী এবং তার স্বামীকে সংসারে আরো অর্থ দেওয়ার জন্য হয়রান করে। ২২ বছর ধরে এইরকম হয়রানির শিকার হওয়ার পরে, তাদের পুত্র শ্যাম বাবার হয়ে তাদের বিবাহ বিচ্ছেদের দাবি করে। এই চলচ্চিত্রে বাবা মাধবের চরিত্রে অভিনয় করেছেন তুষার দালভী এবং শ্যামের চরিত্রে অভিনয় করেছেন চিন্ময় উদগীরকর। সুলেখা তালওয়ালকর ৮ই অক্টোবর তারিখে ভারতে জন্মগ্রহণ করেছেন। তিনি তাঁর পিতা মাতার একমাত্র সন্তান। তিনি মুম্বইয়ের কিং জর্জ স্কুল এবং রামনারায়ণ রুইয়া কলেজ থেকে পড়াশোনা শেষ করেছেন। তিনি ভারতের একটি বড় স্বাস্থ্য ক্লাবের অন্যতম পরিচালক অম্বর তালওয়ালকরের সাথে বিবাহ বন্ধনে আবদ্ধ হয়েছেন। তাঁর শাশুড়ি স্মিতা তালওয়ালকর একজন চলচ্চিত্র, টেলিভিশন প্রযোজক এবং অভিনেত্রীও ছিলেন। Aachwal, Ganesh (২১ এপ্রিল ২০০৩)। "प्रिटी वुमनची फसलेली थाप -सुलेखा तळवलकर"। Sakal (Marathi ভাষায়)। ১৬ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link) Kondke, Daajiba (২ মে ২০০৮)। "Tuzya Mazyat could have been better"। Rediff.com। সংগ্রহের তারিখ ২২ জানুয়ারি ২০১৩।  Dingankar, Sunil (২১ জুন ২০০৯)। "अरे संस्कार संस्कार!" (Marathi ভাষায়)। Loksatta। ৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link) P R Sanjai, P. R. (২৪ অক্টোবর ২০০৫)। "Talwalkars plan pvt equity placement, IPO"। Business Standard। Mumbai। সংগ্রহের তারিখ ৯ জানুয়ারি ২০১৩।  "This is how you do it"। DNA। ৮ অক্টোবর ২০০৫। সংগ্রহের তারিখ ৯ জানুয়ারি ২০১৩।  ইন্টারনেট মুভি ডেটাবেজে সুলেখা তালওয়ালকর (ইংরেজি)